বাংলাদেশের প্রাক্তনদের টিমের বিরুদ্ধে খেলেই কি অবসর শাকিবের?

ওয়েব ডেস্ক: শাকিব আল হাসান (Shakib Al Hasan) গত ৩০ নভেম্বর শেষ খেলেছেন আবুধাবির টিটোয়েন্টি লিগে। এই মাসে তিনি ফের মাঠে ফিরছেন। এশিয়ান লেজেন্ডস (Asian Legends) লিগে খেলবেন শাকিব। আগামী ১০ থেকে ১৮ মার্চ এই লিগে খেলবেন তিনি। এশিয়ান স্টারসের হয়ে খেলছেন তিনি। বাংলাদেশ টাইগার্সের হয়ে খেলতে চেয়েছিলেন। পরে মত বদলান। বাংলাদেশ (Bangladesh) টাইগার্সকে নেতৃত্ব দেবেন মহম্মদ আশরাফুল।

গত সেপ্টেম্বরে বাংলাদেশের হয়ে ভারতের বিরুদ্ধে টেস্ট সিরিজ খেলেন শাকিব। শাকিব জানিয়েছেন, মীরপুরে দক্ষিণ আফ্রিকার বিরুদ্ধে টেস্ট খেলে পাঁচ দিনের ক্রিকেটকে বিদায় জানাবেন। নিরাপত্তার আশ্বাস না পাওয়ায় বাংলাদেশের বিরুদ্ধে ফেরেননি। রাজস্থানে প্রাক্তনদের এই ২০ ওভারের ক্রিকেটের খেলা হবে। ওই প্রতিযোগিতায় আরও খেলবেন ইন্ডিয়ান রয়্যালস, আফগানিস্তান পাঠানস, শ্রীলঙ্কান লায়নস, এশিয়ান স্টারস। ইতিমধ্যে টি টোয়েন্টি টিম থেকে অবসর ঘোষণা করেছেন তিনি। এবার আন্তর্জাতিক ক্রিকেট থেকে সম্পূর্ণ অবসর ঘোষণা করতে পারেন শেখ হাসিনার দল আওয়ামি লিগের প্রাক্তন সাংসদ শাকিব। শাকিবের পাশাপাশি এশিয়ান স্টারসে খেলবেন কেদার যাদব, সৌরভ তিওয়ারি, দিলশান মুনাওয়ারা, হামিদ হাসান।